Diari Oficial de la Generalitat Valenciana


Sumari del DOGV 2976, del 22-04-1997 (1997/905056)

Resolució de 7 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/07/(1)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905056


Data del document
:   07-08-1996

Organisme emissor


Tipus de document
:   Resolució

Descriptors 

:   * Quart de Poblet
    * impacte ambiental
    * vigilància del medi ambient

Resolució de 7 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 186/96-AIA sobre el projecte de planta de cogeneració de gas natural (amb un motor Guascor de 477 KW de potència) per a una indústria de fabricació de peces de cautxú, de l'empresa Tecnocaucho, SA, situada al C/ Indústria núm. 5 al terme municipal de Quart de Poblet (l'Horta).  
Vist que el 18 de juny de 1996 es rep del Servei Territorial d'Indústria i Energia de València el projecte tècnic, l'estudi d'impacte ambiental i els resultats de l'exposició pública,  
Vist que la instal·lació de cogeneració té com a finalitat, a més d'energia elèctrica, generar energia tèrmica per a obtenir: oli calent a 200øC i aigua a 80øC. Aquesta energia tèrmica procedeix de l'alta temperatura dels gasos d'escapament (412øC) i de l'aigua de refrigeració del motor (90øC),  
Vist que han sigut exposats al públic la sol·licitud d'autorització administrativa i l'estudi d'impacte ambiental, durant el termini de trenta dies, mitjançant un anunci en el BOP núm. 77 de data 30 de març del 1996, sense que s'hi hagen presentat al·legacions, segons consta en l'ofici signat pel director territorial del Servei Territorial d'Indústria i Energia de València,  
Vist que, el 25 de juny de 1996, es consulta el Servei de Residus i Contaminació d'aquesta conselleria i en l'informe que emet el dit servei, rebut el 31 de juliol de 1996, comunica que: "El titular de l'activitat ha de gestionar d'acord amb la legislació vigent en la matèria tots els residus generats en el normal desenvolupament de l'activitat de cogeneració."  
Vist que, segons l'estudi d'impacte ambiental, els nivells d'emissions previstos són:  
No es produeix diòxid de sofre ni partícules sòlides.  
L'emissió de CO serà inferior a 600 mg/Nmü  
Les de NOx seran inferiors a 500 mg/Nmü  
I, si calguera, s'instal·larà un sistema catalític de reducció de NOx que eliminaria el 80% del contingut en els gasos d'escapament.  
Atès que els nivells d'emissió de gasos, emesos tant pel fumeral d'exhaustació com pel de by-pass, no hauran de sobrepassar els límits establerts en el Decret 833/75 que desenvolupa la Llei 38/72 de Protecció de l'Ambient atmosfèric.  
Per a les combustions de gas natural, els límits d'emissió hauran de ser:  
Opacitat 2 (Bacharach) i 1 (Ringlemann).  
Monòxid de carboni 500 ppm.  
Òxids de nitrogen 300 ppm.  
Partícules en suspensió 150 mg/Nmü  
SOý, des de l'any 1980 850 mg/Nmü  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i els concordants del seu reglament,  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables,  
Atès que l'article cinquè del Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental per a l'execució de la Llei 2/89, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei,  
Atès que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental  
Primer  
Estimar acceptable, a l'únic efecte ambiental, el projecte de planta de cogeneració de gas natural (amb un motor Guascor de 477 KW de potència) per a una indústria de fabricació de peces de cautxú, de l'empresa Tecnocaucho, SA, situada al C/ Indústria núm. 5 al terme municipal de Quart de Poblet (l'Horta), en els termes que estableix l'estudi d'impacte ambiental i sempre que es complisquen les següents condicions:  
1) L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò disposat en el Reial Decret 833/1988, de 20 de juliol, de Residus Tòxics i Perillosos.  
2) Pel fet de ser productor de Residus Tòxics i Perillosos, l'empresa estarà subjecta a tot allò disposat en l'anterior Reial Decret, com també a la Llei 20/86 de 14 de maig. És a dir, s'haurà d'inscriure en el registre de xicotets productors de residus tòxics i perillosos o, si s'escau, sol·licitar l'autorització com a gran productor, presentant la preceptiva declaració anyal.  
3) Es realitzarà el control dels nivells i la composició dels gasos emesos a l'atmosfera per una entitat col·laboradora de l'administració, d'acord amb allò establert en el Decret 833/75 i els resultats obtinguts es remetran a la Direcció General de Qualitat Ambiental.  
4) Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis.  
5) L'activitat haurà de disposar d'un llibre de registre per cada focus emissor de contaminants, segons el model que apareix en l'Annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.  
Segon  
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 7 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI